Diari Oficial de la Generalitat Valenciana


Sumari del DOGV 2970, del 14-04-1997 (1997/6145)

RESOLUCIÓ de 4 de febrer de 1997, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundación para el Desarrollo de la Investigación en Endocrinología, Diabetes y Nutrición en la provincia de Alicante.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6145


Data del document
:   04-02-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 4 de febrer de 1997, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundación para el Desarrollo de la Investigación en Endocrinología, Diabetes y Nutrición en la provincia de Alicante.  
Vist l'expedient pel qual se sol·licita inscriure en el Registre de Fundacions de la Comunitat Valenciana la 'Fundación para el Desarrollo de la Investigación en Endocrinología, Diabetes y Nutrición en la provincia de Alicante', incoat en la data 25 de març de 1996, amb el número de registre 3.256, pel Sr. Antonio Miguel Picó Alfonso, en representació de la fundació, en base als següents  
Fets  
Primer  
Que en data 16 de gener de 1996, compareixen el Sr. Antonio-Miguel Picó Alfonso, la Sra. Montserrat Mauri Dot, Sra. María del Rocío Alfayate Guerra, Sra. María del Pino Navarro Téllez i el Sr. Joaquín Serrano Gotarredona, davant el notari d'Alacant, del Col·legi de València, Sr. Eugenio Martínez Ochando, i manifesten en aquest acte la voluntat de constituir la denominada 'Fundación para el Desarrollo de la Investigación en Endocrinología, Diabetes y Nutrición en la provincia de Alicante', i que el dit notari autoritza l'escriptura pública de constitució, amb el número 59 de protocol.  
Segon  
Que per motiu de canvi de domicili social que figura en els estatuts fundacionals, s'ha atorgat una altra escriptura de modificació de l'article 3 dels estatuts, pel citat canvi de domicili social de la 'Fundación para el Desarrollo de la Investigación en Endocrinología, Diabetes y Nutrición en la provincia de Alicante'. El dit atorgament s'ha efectuat pel Sr. Antonio Miguel Picó Alfonso, en representació de la fundació, davant el notari d'Alacant, del Col·legi de València, Sr. Francisco Peral Ribelles, en data de 17 d'octubre de 1996 i amb el número de protocol 2490.  
Tercer  
Segons l'article 2 dels estatuts, l'objecte i finalitats de la fundació són progressar en el coneixement dels hàbits nutricionals dels habitants de la província d'Alacant, per a poder establir directrius orientades a una millor alimentació que incidesca directament en la prevenció d'un gran nombre de malalties que, actualment, es relacionen amb dietes inadequades. De igual manera, la fundació dirigirà els seus recursos a la investigació i desplegament de la diabetis mellitus, orientada preferentment a l'educació sanitària en el tema i a la prevenció de les complicacions tardanes d'aquesta malaltia. En el camp de l'endocrinologia, la investigació s'orientarà envers aquells aspectes de l'especialitat que més incidesquen en la salut global de la població, com ara l'estudi del creixement dels xiquets i el desplegament de la neuroimmuno-endocrinologia.  
Quart  
La dotació inicial de la fundació, segons consta en l'escriptura de constitució de data 16 de gener de 1996, és de dos milions tres-centes trenta-set mil cinc-centes (2.337.500 PTA) Pessetes en diner en efectiu, amb l'aportació de cadascun dels cinc fundadors del 20% del capital, tot això acreditat mitjançant certificació de la Caja de Ahorros del Mediterráneo, incorporada a l'escriptura fundacional.  
Cinquè  
D'acord amb el que preveu l'article 14 dels estatuts i l'atorgament quart de l'acta constitucional, el Patronat és l'òrgan de govern i representació de la fundació. Estarà format per un mínim de tres i un màxim de nou membres.  
El Patronat inicial queda format pels cinc fundadors, els quals accepten el càrrec. D'entre ells elegeixen president i secretari, i el Patronat queda distribuït en la forma següent:  
President: Sr. Antonio-Miguel Picó Alfonso.  
Secretària: Sr. Monserrat Maurí Dot.  
Vocals: Sra. María del Rocío Alfayate Guerra, Sra. María del Pino Navarro Téllez i Sr. Joaquín Serrano Gotarredona.  
La resta de l'articulat estatutari regula totes les qüestions previstes legalment en matèria de fundacions.   
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni en la realització de finalitats d'interès general, circumstàncies que concorren en aquest cas.  
Tercer  
Examinades les finalitats de la fundació, la dotació, com també les aportacions efectivament realitzades, aquestes es consideren d'interès general, i inicialment suficients per a la inscripció, de conformitat amb el que estableix l'article 11.b) del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 16 de gener de 1996, modificada per l'escriptura pública de 17 d'octubre de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual la fundació pot ser reconeguda en tenir en compte la finalitat que persegueix, segons l'article 2 dels seus estatuts.  
Cinquè  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, per la qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, de desplegament del decret esmentat en primer lloc, en la redacció donada a aquest per Ordre de 25 de novembre de 1996.  
Vists, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència estatal, el Decret 60/95, de 18 d'abril, del Govern Valencià, l'Orde de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de la normativa de pertinent aplicació, resolc:  
Primer  
Inscriure com fundació la denominada "Fundación para el Desarrollo de la Investigación en Endocrinología, Diabetes y Nutrició en la provincia de Alicante", en el Registre de Fundacions de la Comunitat Valenciana amb el número 93(A) i classificar-la com a científica d'investigació mèdica. El seu domicili s'ubicarà en l'avinguda Salamanca, 12-8è A, d'Alacant.  
Segon  
Aprovar els estatuts pels quals ha de regir-se la fundació, elevats a escriptura pública davant el notari d'Alacant, de l'Il·lustre Col·legi de València, Sr. Eugenio Martínez Ochando, de data 16 de gener de 1996 i número 59 de protocol, modificats per l'escriptura pública de data 17 d'octubre de 1996 i número 2.490 de protocol, autoritzada pel notari d'Alacant, de l'Il·lustre Col·legi de València, Sr. Francisco Peral Ribelles.  
Tercer  
Aprovar el nomenament del primer Patronat, segons figura en l'antecedent cinquè de aquesta resolució.  
Notifiqueu aquesta resolució, i advertiu que contra aquesta, que no esgota la via administrativa, podrà presentar-se recurs ordinari davant aquest mateix òrgan o davant el conseller de Presidència, en el termini d'un mes, comptador des de la data de la seua notificació, de conformitat amb el disposa el Decret 60/95, de 18 de abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de febrer de 1997.- El director general de Justícia: Eloy Velasco Núñez.